Οικονομική πίεση και υποκειμενική ευημερία: Μια δυαδική ανάλυση σε παντρεμένα ζευγάρια με παιδιά:
Creators: name: Κωστούλη, Μαριαλένα Βασιλείου
Publisher: name: Aristotle University of Thessaloniki
Year: 2014
Subjects: Οικονομική πίεση
Ικανοποίηση από τη ζωή
Ψυχική υγεία
Economic strain
Satisfaction with life
Mental health

description: Σκοπός της παρούσας έρευνας ήταν η διερεύνηση της σχέσης μεταξύ της οικονομικής πίεσης που βιώνουν τα παντρεμένα ζευγάρια με παιδιά και της ικανοποίησής τους από τη ζωή, καθώς και η εξέταση του διαμεσολαβητικού ρόλου της ψυχικής υγείας, της ικανοποίησης από τον γάμο και της γονεϊκής αυτό-αποτελεσματικότητας στη σχέση αυτή. Στην έρευνα πήραν μέρος 134 παντρεμένα ζευγάρια με παιδιά από την ευρύτερη περιοχή της Θεσσαλονίκης και απάντησαν σε ερωτηματολόγια αυτό-αναφοράς. Οι υποθέσεις της έρευνας εξετάστηκαν σε δυαδικό επίπεδο με το Μοντέλο Αλληλεξάρτησης Πράττοντος – Συμπράττοντος. Τα αποτελέσματα της έρευνας έδειξαν ότι η αλλαγή της οικονομικής κατάστασης των ανδρών προς το χειρότερο έχει αρνητική σχέση με την ικανοποίηση τους από τη ζωή μέσω της μείωσης της ικανοποίησής τους από τον γάμο τους. Ταυτόχρονα, η αλλαγή της οικονομικής κατάστασης των ανδρών προς το χειρότερο βρέθηκε ότι σχετίζεται αρνητικά με την ικανοποίηση από τη ζωή των γυναικών μέσω της μείωσης της αντιλαμβανόμενης γονεϊκής αυτό-αποτελεσματικότητας των τελευταίων. Επιπλέον, βρέθηκε ότι η αλλαγή στην οικονομική κατάσταση των γυναικών προς το χειρότερο και η δυσκολία τους να ανταποκριθούν στις οικογενειακές τους υποχρεώσεις σχετίζονται αρνητικά με την ικανοποίηση που νιώθουν από τη ζωή τους μέσω της μείωσης της ψυχικής τους υγείας. Ακόμα, βρέθηκε ότι η εργασιακή κατάσταση των συζύγων και το ετήσιο οικογενειακό τους εισόδημα σχετίζονται αρνητικά με την ικανοποίηση των ανδρών και των γυναικών από τη ζωή τους, μέσω της μείωσης της ψυχικής τους υγείας. Τέλος, γίνεται συζήτηση της συμβολής και των περιορισμών της έρευνας και διατυπώνονται προτάσεις για μελλοντική έρευνα.
description: The aim of this study was to investigate the relationship between economic strain experienced by married couples with children and their satisfaction with life, and to examine the mediating role of mental health, marital satisfaction and parental self-efficacy in this relationship. A total of 134 married couples with children from the surrounding area of Thessaloniki participated in the study and answered self-report questionnaires. The hypotheses of the study were tested in a dyadic level with the Actor–Partner Interdependence Model. The results revealed that the change in the economic situation of men for the worse has a negative relationship with their satisfaction of life, through the reduction of their marital satisfaction. At the same time, the change of the economic status of men for the worse is related negatively with their wife’s satisfaction with life, through the reduction of the women’s perceived parental self-efficacy. Furthermore, it was found that the change of the economic status of women for the worse and their difficulty in making ends meet are negatively associated with their satisfaction with life, through the reduction of their mental health. Moreover, it was found that the spouses’ employment status and their annual income are negatively related to the satisfaction with their lives, through the reduction of their mental health. Finally, the contribution and the limitations of the study are discussed and some suggestions for future research are made.